ก่อนหน้านั้นกินยาคุมฉุกเฉินไป มีเลือดออกเหมือนประจำเดือน เลยกินยาคุมแบบ 21 เม็ด กินได้ 4 วัน มีเพศสัมพันธุ์ หลั่งใน หลังจากนั้น กินยาคุมฉุกเฉิน ภายใน 12 ชม. เเล้วกินอีก 1 เม็ดซ้ำ หลังจากกินเม็ดเเรกไป 12 ชม. เช้าอีกวัน กินยาคุมเเบบ 21 เม็ด โดยเเบ่งเช้ากิน 1 เม็ด บ่ายครึ่ง คือเวลาเดิมที่เคยกินยาชนิดแผงอีก 1 เม็ด สามารถป้องกันการตั้งครรภ์ได้ไหมค่ะ ? เเล้วจะมีผลต่อรอบเดือนไหม? ถ้าจะกินยาคุมชนิด 21 เม็ดให้หมดแผงเลยได้ไหมค่ะ หรือให้หยุดเเล้วรอประจำเดือนมาไหมค่ะ ?
สวัสดีค่ะ หากได้เริ่มทานยาคุมกำเนิดไป 4 วัน แล้วได้มีเพศสัมพันธ์ ก็จะมีโอกาสตั้งครรภ์ได้ แต่หากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประาณ 95% ส่วนยาคุมกำเนิดนั้น ก็ให้ทานเพียงวันละ 1 เม็ดตามปกติ ไม่จำเป็นต้องทานไป 2 เม็ดใน 1 วันค่ะหลังจากนี้ แนะนำให้ทานยาคุมกำเนิดต่อวันละ 1 เม็ด เผื่อหากได้มีเพศสัมพันธ์อีก ยาคุมก็จะช่วยป้องกันการตั้งครรภ์ได้มากกว่า 99% และจะได้ไม่ต้องทานยาคุมฉุกเฉินไปอีกค่ะ และเมื่อทานยาจนครบ 21 เม็ดแล้ว ก็ให้เว้นระยะไป 7 วัน โดยเมื่อเว้นระยะไป 2-4 วัน ก็ควรจะมีประจำเดือนมาค่ะ หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ แต่หากมีประจำเดือนมา ก็แสดงว่าไม่ได้มีการตั้งครรภ์เกิดขึ้น ดังนั้น เมื่อเว้นระยะไปครบ 7 วันแล้ว ก็ให้เริ่มทานยาคุมแผงใหม่ได้เลยค่ะ